als_Latn dik_Latn sag_Latn
Mbrojtja ka qenë thembra e Akilit për Realin e Madridit gjatë sfidave të fundit, por trajneri i “Los Blancos”, Karlo Ançeloti mund të qetësohet disi. Lajmet e mira për teknikun italian vinë nga infermieria me qëndërmbrojtësin portugez Pepe që është riaftësuar plotësisht dhe është i gatshëm për të ndihmuar kampionët e Europës që në sfidën e radhës atë ndaj Shalke 04 në Champions League. 31-vjeçari prej disa ditësh stërvitet rregullisht me grupin dhe mesa duket ka lënë pas të gjitha shqetësimet që nuk e kanë lejuar të zbresë në fushat e futbollit gjatë kësaj periudhe. Pepe u dëmtua në sfidën e kthimit për raundin çerekfinal të Kupës së Mbretit, atë ndaj Atletikos së Madridit në “Santiago Bernabeu”, por që nga kjo e martë portugezi do të jetë sërish në listën e të grumbulluarve të trajnerit Karlo Ançeloti duke udhëtuar me pjesën tjetër të skuadrës për transfertën e Gjermanisë ndaj Shalkes, sfidë të cilën Reali do ta zhvillojë mbrëmjen e të mërkurës. Ish-lojtari i Portos mori një goditje të fortë në brinjë nga Raul Garsia gjatë asaj ndeshjeje dhe po qëndron jashtë fushave prej më shumë se një muaji. Gjithsesi tashmë Pepe është riaftësuar plotësisht dhe trajneri Ançeloti mund të gëzohet për një fakt të tillë, pasi në këto momente ai nuk mund të mbështetet as te një tjetër pikë e fortë e prapavijës së “Los Blancos” si Serxhio Ramos. Është e sigurtë që 31-vjeçari do të jetë në listën e të grumbulluarve për ndeshjen me blutë mbretërorë por nuk dihet ende nëse Pepe do të luajë që nga minuta e parë në “AufSchalke Arena”.
Pepe do të kthehet ndaj Shalkes0
Share.
als_Latn als_Latn eng_Latn